钦定古今图书集成/明伦汇编/皇极典/第251卷 > 书经 > 无逸
## 钦定古今图书集成/明伦汇编/皇极典/第251卷 > 书经 > 无逸

周公曰：“呜呼！厥亦惟我周太王、王季，克自抑畏。文王
卑服，即康功田功，徽柔懿恭，怀保小民，惠鲜鳏寡。自
朝至于日中昃，不遑暇食，用咸和万民。文王不敢盘
于游田，以庶邦惟正之供。文王受命惟中身，厥享国五十年。”周公曰：“鸣呼！继自今嗣王，则其无淫于观、于
逸、于游、于田，以万民惟正之供。”

〈蔡传〉“则”，法也，其指文王而言。言自今日以往，嗣王其法文王无过于观逸游田，以万民惟正赋之供。上文言“游田”而不言“观逸”，以大而包小也。言“庶邦”而不言万民，以远而见近也。